Լուռ գիշեր

**«Լուռ գիշեր»** (), ռեժիսոր Ջոն Վուի գեղարվեստական ֆիլմը։ Գլխավոր դերում հանդես է եկել Յուել Քինամանը։ Ֆիլմը տարբերվում է երկխոսությունների ի սպառ բացակայությամբ։

ԱՄՆ-ում ֆիլմի պրեմիերան կայացել է 2023 թվականի դեկտեմբերի 1-ին։ Ֆիլմը հավաքել է 9 միլիոն դոլար և ստացել է քննադատների խառը արձագանքները։

## Սյուժե
Գլխավոր հերոսը ներթափանցում է հանցագործ աշխարհ՝ նպատակ ունենալով պատերազմ հրահրել խմբակցությունների միջև՝ իր երիտասարդ որդու մահվան վրեժը լուծելու համար։

## Դերերում
* Ջոել Քինաման - *Բրայան*
* Քիդ Քադի - *հետախույզ Դենիս Վասել*
* Հարոլդ Տորես - *Փլայա*
* Կատալինա Սանդինո Մորենո

## Արտադրություն
2021 թվականի հոկտեմբերին հայտնի է դարձել, որ «Լուռ գիշեր» ֆիլմի արտադրությունը սկսվել է երկխոսության իսպառ բացակայությամբ։ Ռեժիսորը կլինի Ջոն Վուն, իսկ գլխավոր դերը կկատարի Ջոել Քինամանը։ 2022 թվականի մարտին Մեխիկոյում թեստային հնարքներ նկարահանելիս տուժել է հատուկ էֆեկտների օգնականը։ Անձնակազմի անդամին վրաերթի է ենթարկել մեքենան՝ կոտրել նրա ազդրը և դուրս գցել ուսը։ 2022 թվականի ապրիլին դերասանական կազմին միացել են Քիդ Քադին, Հարոլդ Տորեսը և Կատալինա Սանդինո Մորենոն։

Նկարահանումները սկսվել են 2022 թվականի ապրիլին Մեխիկոյում և ավարտվել 2022 թվականի մայիսի 17-ին։

*Vulture-*ին տված հարցազրույցում Վուն ասել է «Դա շատ հետաքրքիր ֆիլմ է։ Ամբողջ ֆիլմն անցնում է առանց երկխոսության։ Սա թույլ տվեց ինձ օգտագործել վիզուալ պատկերները պատմությունը պատմելու համար, պատմելու այն ինչ զգում էր հերոսը։ Լեզվի փոխարեն մենք օգտագործում ենք երաժշտություն։ Ֆիլմն ամբողջությամբ հիմնված է տեսողության և ձայնի վրա։ Բյուջեն մի փոքր սուղ է եղել, գրաֆիկը՝ խիտ, բայց դա ինձ ստիպել է փոխել աշխատելաձևս։ Սովորաբար մեծ ֆիլմի, ստուդիական ֆիլմի համար մենք շատ նկարահանումներ ենք ունենում, իսկ հետո թողնում դրանք մոնտաժային սենյակում։ Բայց այս ֆիլմում ես փորձեցի համատեղել իրերը՝ առանց ռեպորտաժային նկարահանումների։ Ես պետք է ինձ ստիպեի օգտագործել նոր տեսակի տեխնոլոգիա։ Որոշ տեսարաններ երկու-երեք էջանոց էին, բայց ես ամեն ինչ արեցի մեկ կադրում»։

## Ընդունելություն
IndieWire-ից Դեյվիդ Էրլիխը քննադատել է ֆիլմը և նրան տվել «D» գնահատականը և ասել, որ «ամենաբարի բանը, որ կարող եմ ասել [Ջոն Վուի] վերջին ֆիլմի մասին այն է, որ դրա վատթարագույն պահերն ընդհանրապես նման չեն Ջոն Վուի ֆիլմերին»։ The Wall Street Journal-ից Քայլ Սմիթը քննադատել է ֆիլմի երկխոսության բացակայությունը՝ ասելով, որ արդյունքը «ձանձրալի էր»։

Փիթեր Դեբրյուգը գրախոսելով Variety-ի համար, գրել է՝ «Որքան էլ, որ այն հիմար լինի՝ «Լուռ գիշերը» հանդիսատեսին ևս մեկ առիթ է տալիս հոնկոնգյան նորարարի համար ուրախանալու՝ համարելով այն «Պինդ ընկույզ»-ից ի վեր Սուրբ Ծննդյան մի քանի սարսափելի հակածրագրերից մեկը, որն արժանի է ապագա վերադիտման»։ The Hollywood Reporter-ից  Ֆրենկ Շեքը գրել է՝ «Ի պատիվ Վուի և սցենարիստ Ռոբերտ Լինի, ինչպես նաև Քինամանի կատաղի և ֆիզիկական կատարման՝ ֆիլմի երկխոսության բացակայությունը ավելի շուտ առավելություն է, քան հնարք, որը Նորմա Դեսմոնդը հավանաբար կհավանի»։ Նա նշել է, որ «ֆիլմի գլխավոր մասը ոչ թե շքեղ հրաձգություններն են, այլ ինտենսիվ դաժան, երկարատև ձեռնամարտը Բրայանի և Փլայայի կամակատարներից մեկի միջև, որը Հիչքոքի «Պատռված վարագույրի» դասական կռվի տեսարանի համեմատ թվում է դպրոցի բակում կատարված ծեծկռտուք»։

## Ծանոթագրություններ

Կատեգորիա:2020-ականների անգլերեն ֆիլմեր
Կատեգորիա:2023 ֆիլմեր
Կատեգորիա:Lionsgate ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան քրեական թրիլեր ֆիլմեր
Կատեգորիա:Ամերիկյան ֆիլմեր վրեժի մասին
Կատեգորիա:Անգլերեն ֆիլմեր
Կատեգորիա:Մեքսիկական ֆիլմեր
Կատեգորիա:Ջոն Վուի ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:Ֆիլմեր, որոնց գործողությունները տեղի են ունենում Տեխասում
Կատեգորիա:Ֆիլմեր, որոնց գործողությունները տեղի են ունենում 2022 թվականին
Կատեգորիա:Ֆիլմեր, որոնց գործողությունները տեղի են ունենում 2021 թվականին